დრამატურგი და რეჟისორი მიიჩნევს, რომ ქართულ დადგმაზე მუშაობა კარგად წარიმართა, შეიკრა ჯგუფი, რომელმაც მხატვრული ამოცანების დაძლევა გაუადვილა. მსახიობებთან მუშაობის პროცესში მას დაეხმარა გამოცდილება, რომელიც ნინო ბურდულთან თანამშრომლობით დააგროვა. მსახიობი ნინო ხარატიშვილის მიერ ჰამბურგში დადგმულ წარმოდგენაში, სახელწოდებით ,,ჩემი ყველაზე საშინელი ბედნიერების წელიწადი“, თამაშობდა. მის გარდა, ქართულ დადგმაში დააკავა გია ბურჯანაძე და თამარ მამულაშვილი, რომელთა შემოქმედებასაც იცნობდა, ახალგაზრდა მსახიობები: კატო კალატოზიშვილი და იაკო ჭილაია კი, დათა თავაძის ,,მახინჯის“ ნახვისას აღმოაჩინა. მათ შორის განსაკუთრებული აღმოჩნდა კატო კალატოზიშვილისა და ნინო ბურდულის პარტნიორობა, რამდენადაც ორივემ საუკეთესოდ წარმოაჩინა სათქმელი, პერსონაჟთა ხასიათები და მათი ცხოვრების სირთულეები, ტრაგედია, რომელიც დრამატურგმა პიესაში ჩადო და სცენაზე გადაიტანა.